CELEX: 62019CA0308
Language: fi
Date: 2021-01-21 00:00:00
Title: Asia C-308/19: Unionin tuomioistuimen tuomio (toinen jaosto) 21.1.2021 (ennakkoratkaisupyyntö, jonka on esittänyt Înalta Curte de Casaţie şi Justiţie – Romania) – Consiliul Concurenţei v. Whiteland Import Export SRL (Ennakkoratkaisupyyntö – Kilpailu – Kansallisen kilpailuviranomaisen määräämät seuraamukset – Vanhentumisaika – Vanhentumisajan katkaisevat toimet – Kansallinen säännöstö, jonka mukaan tutkinnan aloittamisen jälkeen myöhemmällä menettelyyn tai tutkintaan liittyvällä toimella ei voida katkaista uutta vanhentumisaikaa – Yhdenmukaisen tulkinnan periaate – Asetus (EY) N:o 1/2003 – 25 artiklan 3 kohta – Soveltamisala – SEU 4 artiklan 3 kohta – SEUT 101 artikla – Tehokkuusperiaate)

8.3.2021   
            
            
               FI
            
            
               Euroopan unionin virallinen lehti
            
            
               C 79/6
            
         
      Unionin tuomioistuimen tuomio (toinen jaosto) 21.1.2021 (ennakkoratkaisupyyntö, jonka on esittänyt Înalta Curte de Casaţie şi Justiţie – Romania) – Consiliul Concurenţei v. Whiteland Import Export SRL
      (Asia C-308/19) (1)
      
      (Ennakkoratkaisupyyntö - Kilpailu - Kansallisen kilpailuviranomaisen määräämät seuraamukset - Vanhentumisaika - Vanhentumisajan katkaisevat toimet - Kansallinen säännöstö, jonka mukaan tutkinnan aloittamisen jälkeen myöhemmällä menettelyyn tai tutkintaan liittyvällä toimella ei voida katkaista uutta vanhentumisaikaa - Yhdenmukaisen tulkinnan periaate - Asetus (EY) N:o 1/2003 - 25 artiklan 3 kohta - Soveltamisala - SEU 4 artiklan 3 kohta - SEUT 101 artikla - Tehokkuusperiaate)
      (2021/C 79/07)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Înalta Curte de Casaţie şi Justiţie
      
         Pääasian asianosaiset
      
      
         Valittaja: Consiliul Concurenţei
      
         Vastapuoli: Whiteland Import Export SRL
      
         Tuomiolauselma
      
      
                  1)
               
               
                  Unionin oikeutta on tulkittava siten, ettei kansallisilla tuomioistuimilla ole velvollisuutta soveltaa [SEUT 101] ja [SEUT 102] artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 25 artiklan 3 kohtaa vanhentumiseen, jota sovelletaan kansallisen kilpailuviranomaisen toimivaltaan määrätä seuraamuksia unionin kilpailuoikeuden rikkomisista.
               
            
                  2)
               
               
                  SEU 4 artiklan 3 kohtaa ja SEUT 101 artiklaa, luettuina tehokkuusperiaatteen valossa, on tulkittava siten, että ne ovat esteenä kansalliselle säännöstölle, sellaisena kuin toimivaltaiset kansalliset tuomioistuimet ovat sitä tulkinneet, jonka mukaan unionin kilpailuoikeuden sääntöjen rikkomiseen liittyvä tutkinnan aloittamista koskeva kansallisen kilpailuviranomaisen päätös on kyseisen viranomaisen viimeinen toimi, jolla voidaan katkaista vanhentumisaika, jota sovelletaan tämän viranomaisen toimivaltaan määrätä seuraamuksia, eikä myöhemmällä menettelyyn tai tutkintaan liittyvällä toimella voida katkaista tätä määräaikaa, silloin kun kaikkien kyseessä olevan vanhentumisjärjestelmän osatekijöiden perusteella ilmenee, että tällainen vanhentumisajan katkaisemisen poissulkeminen merkitsee systeemistä riskiä siitä, että unionin kilpailuoikeuden sääntöjen rikkomisen muodostavat teot jäävät rankaisematta, mikä on ennakkoratkaisua pyytäneen tuomioistuimen tehtävänä tarkistaa.
               
            
         (1)  EUVL C 263, 5.8.2019.